b'\n_START_ARTICLE_\nSrebrni koreselj\n_START_SECTION_\nOpis\n_START_PARAGRAPH_\nSrebrni koreselj je riba z visokim, bo\xc4\x8dno mo\xc4\x8dno stisnjenim telesom, pokritim z velikimi luskami. V dol\xc5\xbeino dose\xc5\xbee med 10 in 35 cm. Luske so ve\xc4\x8dje kot pri navadnem koreslju, ob pobo\xc4\x8dnici pa poteka med 27 in 32 lusk. Obi\xc4\x8dajno je srebrne barve, ki ima v\xc4\x8dasih zlat pridih._NEWLINE_Srebrni koresej je sprva poseljeval po\xc4\x8dasi teko\xc4\x8de vode in jezera v Sibiriji, od tam pa so ga kasneje zanesli drugam. Danes tako poseljuje jezera, bajerje in po\xc4\x8dasi teko\xc4\x8de reke Evrope, Azije in Severne Amerike. Marsikje je postal invazivna vrsta._NEWLINE_V glavnem se prehranjuje z li\xc4\x8dinkami vodnih \xc5\xbeu\xc5\xbeelk in drugimi nevreten\xc4\x8darji za katerimi rije po mulju. Del njegove prehrane so tudi alge in vodni plankton.'